

 **REPUBLIKA HRVATSKA**

**VA RAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 024-02/22-01/2**

**URBROJ: 2186-3-02-22-1**

**Cestica, 31.01.2022. godine**

Na temelju članka 28. Statuta Općine Cestica (»Službeni vjesnik Varaždinske županije«, broj 13/21) Općinsko vijeće Općine Cestica na 6. sjednici održanoj 31. siječnja 2022. godine, donijelo je

**ODLUKU**

**o suglasnosti za provedbu ulaganja**

 **„Izgradnja zgrade javne namjene – Društveni dom Jarki“**

Točka 1.

Ovom Odlukom daje se suglasnost Općini Cestica za provedbu ulaganja ***Izgradnja zgrade javne namjene – Društveni dom Jarki*** na području Općine Cestica, u naselju Jarki.

Točka 2.

Ulaganje iz točke 1. ove Odluke planira se prijaviti na natječaj za provedbu tipa operacije 7.4. ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu.

Točka 3.

Ova suglasnost daje se na temelju dokumenta Prilog III / Opis projekta / O SUGLASNOSTI PREDSTAVNIČKOG TIJELA JEDINICE LOKALNE SAMOUPRAVE ZA PROVEDBU ULAGANJA (KLASA: 021-05/22-01/\_\_ URBROJ: 2186-3-02-22-1 ) UNUTAR TIPA OPERACIJE 7.4. ULAGANJE U POKRETANJE, POBOLJŠANJE ILI PROŠIRENJE LOKALNIH TEMELJNIH USLUGA ZA RURALNO STANOVNIŠTVO, UKLJUČUJUĆI SLOBODNO VRIJEME I KULTURNE AKTIVNOSTI TE POVEZANU INFRASTRUKTURU LRS LAG-a SJEVEROZAPAD koji je prilog ove Odluke i čini njezin sastavni dio.

U dokumentu Opis projekta navedeni su sljedeći podaci o projektu:

1. Naziv projekta

2. Nositelj projekta

3. Opis projekta

4. Društvena opravdanost projekta

5. Financijski kapacitet nositelja projekta

6. Ljudski kapacitet nositelja projekta

7. Način održavanja i upravljanja projektom

8. Ostvarivanje neto prihoda

9. Usklađenost projekta s lokalnom razvojnom strategijom odabranog LAG-a

10. Izjava korisnika o dostupnosti ulaganja lokalnom stanovništvu i različitim interesnim

 skupinama

Točka 4.

Ova Odluka stupa na snagu osmog dana od dana objave u „Službenom vjesniku Varaždinske županije“.

Predsjednik Općinskog vijeća:

Darko Majhen, mag.pol.